Magic in Michael. Igrala bosta vse četrtine in vseh sedem tekem,
da osvojita naslov.
Sta mojstra košarke. Magic in Michael.
Tokrat je v igri naslov prvaka.
Šlo je za dvoboj.
Prvič sva se pomerila.
To je spopad dveh legend.
L. A.-jevega Magica Johnsona in chicaškega Michaela Jordana.
Kadar imaš v nečem primat, nočeš, da ti ga kdo vzame.
Boril se boš zanj, dokler ti ga ne vzamejo.
In to je imel Magic.
Po mojem je imel primat.
Vso energijo sem namenjal temu,
da bi premagal enega košarkarja. Njega.
Tekmovalen sem. Kroni se nisem nameraval zlahka odreči.
V srcu sem vedel, s katero se bom poročil.
Nisem bil pripravljen na zakon, a vedel sem, da bom oženil Cookie.
Njena mama, oče in vsi njeni prijatelji so seveda menili,
da nisem pravi zanjo. Veste?
Ker sem jo vsakič znova prizadel. Vendar sem jo zelo ljubil.
Dovolj dobro sem ga poznala, da sem vedela, da me ima rad.
Ni bilo to.
Leta 1991, ko smo igrali proti Bullsom, mi je rekla:
"Če hočeva uspešno zvezo, se moram preseliti v L. A."
Rekla sem: "Po mojem je težava… Poročiti se ne moreva zato,
ker še v istem mestu nisva vajena živeti."
Ves čas sva imela zvezo na daleč.
"Naučiti se morava živeti v istem mestu.
Preselila se bom le, če bom imela službo in svoje stanovanje,
da bom ohranila neodvisnost."
Nekatere nas je jezilo, da se vrača,
da bo spet gojila prazne upe.
PRIJATELJICE S FAKSA
"Si pozabila, kaj je bilo?"
Takrat me je prvič
povabil na finalno tekmo.
DAJMO, LAKERSI!
Igral je na številnih prvenstvih, toda jaz nisem bila na nobenem.
Ko so bili v finalu proti Chicagu, mi je končno dovolil iti.
Finala sem se neskončno veselila.
Igrali so proti Chicago Bullsom, Michaelu Jordanu.
BRANILEC
Po mojem niti eno sezono nismo mislili, da nismo najboljši.
Bili smo naduti in samozavestni.
Taki smo odšli tudi v Chicago.
Prvi skok so dobili LA Lakersi,
Magic Johnson proti Michaelu Jordanu.
Bili so dobri. Chicažani so bili dobri…
KRILNI IGRALEC
Toda v finalu še niso igrali.
Niso mogli vedeti, kako je.
To je po svoje ovira.
Prvič smo imeli priložnost igrati proti velikanu.
Tekmo smo začeli z veliko tremo.
Počutil sem se dobro. Prvo tekmo smo dobili mi.
Za Lakerse je spet na parketu A. C. Green.
Magic.
PRVA TEKMA LAKERSOM
Spet smo v finalu.
To znamo.
KRILNI IGRALEC
Zmagujemo na velikih tekmah.
IZKUŠNJE SE OBRESTUJEJO
Druga tekma. Dobimo še to.
PERKINSOVA TROJKA ODLOČILNA
Nato pa so zmagali štirikrat zapored.
Zadnje sekunde. Magicova trojka blokirana.
Pippen je ukradel žogo.
In Chicago Bullsi so prvič postali prvaki lige NBA.
Magic se ni vdal brez boja.
Nekaj smo mu morali vzeti, ker je zmago dobro poznal.
In… In uspelo nam ga je prikrajšati zanjo.
Na igrišču nisem prišel do njega.
Hotel sem mu čestitati.
Prišel je v našo garderobo in me prisrčno objel.
Čestital mi je, mi zaželel vse dobro.
Ko me je objel, so ga oblile solze.
Za oba je bilo lepo, da sva videla veselje.
Hotel sem reči: "Čestitam za prvo osvojeno prvenstvo."
Tega mu ne bi bilo treba narediti. Z vidika tekmovalca.
Ampak je razumel, kaj to pomeni. Razumel je spoštovanje.
Postal si član našega kluba. Kluba Larryja Birda in Magica Johnsona.
Pokažimo mu, da je resnični prvak.
Michael Jordan je soglasno izbran za igralca serije.
Imate občutek, da vam je Magic Johnson predal štafeto?
Michael Jordan je dejal…
ŠPORTNA NOVINARKA
"Ej, zakaj ne predaš štafete?"
Magic pa… "Kaj pa vem."
Poskušal jo je obdržati še nekoliko dlje.
Priznati moram, da so bili na vrsti oni.
Ampak poraz me je peklil.
Rekel sem: "Zmagali bomo prihodnje leto."
Izgubili smo, ampak za naju je bilo to dobro.
Bila je dobra izkušnja,
ki mu je pomagala razumeti, da me lahko povabi v ta del svojega življenja.
In potem je bila zabava na bazenu.
Znan sem bil po zabavah.
Imel sem najboljše zabave v Hollywoodu. Nekatere so bile vrhunske.
Vsi so se jih hoteli udeleževati. Bilo je zabavno, vznemirljivo.
BRANILEC
Poročeni so se znašli v težavah. Samski tudi.
Marsikatera žena ni bila vesela, da je njen mož tam,
ona pa ni bila vabljena.
Daj no, odrasti že.
Ne moreš… Tega ne bi smel početi.
"Ne morem verjeti, da to počneš."
On pa, da ne more verjeti, da delam slona iz muhe.
Spet sva se strahotno sporekla.
"Če boš imel to zabavo, je konec."
Vztrajala sva vsak pri svojem.
Razmišljala sem, da nočem imeti nič s tem, da tega nočem preživljati.
Da je to mogoče znamenje,
da se ne bo spremenil.
To je bilo to. Razšla sva se.
Nisem mislil, da bo odšla.
To me je zelo zabolelo.
Po koncu sezone sem šel vedno na Bahame
in en teden samo spal,
da se je moje telo pozdravilo, um pa spočil.
Cookie je veliko prestala. O tem ni bilo dvoma.
Ampak zaslužila si je veliko več.
Ni si zaslužila, da jo zasnubim,
potem pa razdrem zaroko. In to trikrat.
Tega si ni zaslužila. Za to je bila predobra.
Ko govorite o sorodni duši…
Bila je prava zame.
Nato me je poklical oče in rekel: "Fant, poroči se z njo.
Bog te je z njo blagoslovil.
Naredil boš napako. Največjo v svojem življenju."
Poklical me je.
Rekel je: "Mislim, da zmorem."
Rekla sem: "Prav. To lahko narediva le, če…
Ko se boš vrnil, bova odletela v Las Vegas in se poročila.
Da že opraviva s tem."
Rekla sem: "Ne potrebujem poroke."
Bila sem na koncu z živci.
Rekel sem: "Dajva."
Rekla je, da hoče kratko zaroko.
"To morava narediti zdaj. Preden si premisliš."
Rekel sem, da si ne bom.
14. SEPTEMBER 1991
Razmišljala sem: "Kaj pa, če ga ne bo?"
Še vedno sem se bala, da si bo premislil,
ker je to naredil že tolikokrat.
Kot v filmu Pobegla nevesta. On je bil pobegli ženin.
Obleka mi je bila za dve številki prevelika,
ker sem zaradi stresa zelo shujšala.
Bila sem strahotno živčna. Prijateljice so me mirile.
"Prišel bo, ne skrbi."
Brez smeha in hihitanja.
In ne vpijte "aleluja", ko naju bo razglasil za moža in ženo.
Vsakič, ko je kdo vstopil, sem trznila: "Je že tu?"
Mislile smo si: "Dobro.
Tam bomo videle, ali je poroka še aktualna."
-Ja. -Veste? In potem…
-Zgodila se je. -Ja. Bilo je čudovito.
Dolgo sem jo pustil čakati.
Poroka je bila v Michiganu,
prišli so vsi sorodniki in prijatelji. Vsi v državi so gledali.
Super je bilo.
Z očetom sem stala v zadnjem delu cerkve. Odprli so vrata.
Nisem se mogla ganiti.
Še vedno sem mislila, da se ne bo zgodilo.
Oče je rekel: "Si v redu? Boš to naredila?"
Globoko sem zajela sapo in odšla po ladji.
Bila je tako lepa,
da sem začel jokati.
Bilo je čudovito.
-Cookie je bila kot princesa. -Ja.
Lepa je bila. In Earvin tudi.
-Skoraj vidno si je… -Ja, oddahnil.
Ja.
"Dobil sem jo. Vse je v redu."
Razglašam vaju za moža in ženo.
Lahko poljubite nevesto.
Zavedanje, da sva zdaj skupaj
in da bova nekaj skupaj zgradila…
Bilo je čudovito.
PARIZ 18. OKTOBER 1991
PREDTEKMOVALNO OBDOBJE
Z Lakersi smo šli v Pariz
igrat proti francoskim ekipam.
Rekla sva, da bodo to najini medeni tedni.
Sinoči. Dobro, prihodnjič.
S Cookie sva na medenih tednih. In tudi mesto si ogledujeva.
Sprehajava se in uživava v družbi drug drugega.
To naju je spomnilo na študentske čase.
Kontracepcijske tabletke sem nehala jemati že mesece prej,
ker sva načrtovala poroko.
V Parizu sem mislila, da vidim nekaj znakov.
Naredila sem test nosečnosti.
Ampak bil je v francoščini. Nič nisva razumela.
V sobo je vstopila sobarica. Pokazala sem ji tisto paličico.
Pokazala sem ji…
Rekla je: "Oui, oui!"
Bil sem presrečen. Tega sva si oba želela.
Imeti otroka.
Končno sem se poročil s Cookie, ki je že zanosila.
Bil je čas, da se začnem pripravljati na sezono.
Naša naloga je bila, da premagamo Bullse.
ŠPORTNI TRENER
Menili smo: "S to ekipo bomo zagotovo…
Vrnili se bomo v finale."
Odigrali smo že šest predtekmovalnih tekem.
26. OKTOBER 1991
Prileteli smo v Salt Lake, šli v hotel.
Dobil sem sporočilo, naj pokličem v pisarno.
Jerry mi je rekel: "Pošlji Magica domov."
-"Zakaj?" -"Ne morem povedati, a priti mora domov."
"Takoj."
Jerry nikoli ni tako govoril z mano.
"Vem nekaj, a ti ne smem povedati."
Rekel sem, da ga bom poklical.
Rekel sem: "Domov greš."
Jaz pa: "Prav. Zakaj?"
"Ne vem. Rekel je le, da moraš priti domov."
"Takoj po tekmi se vračamo.
Ne more počakati do jutri?" Rekel je: "Ne, takoj moraš oditi."
Poklical me je dr. Mellman.
MAGICOV AGENT
"Vrniti se mora iz Utaha. Ne smem povedati, zakaj."
"Earvin mora domov." "Lahko igra?" "Ne."
MOŠTVENI ZDRAVNIK
"Domov mora. Ne more sodelovati na tekmi.
Počakal ga bom v ordinaciji."
Bili smo v Utahu. Magic naj bi igral. Ko smo prišli v areno, ga ni bilo tam.
Rekli so, da se je vrnil v L. A. Da ima gripo ali prehlad.
Predtekmovalni zdravniški pregled smo že naredili.
Če bi bilo kaj narobe, bi to pokazali izvidi tistih preiskav.
Rak? Kaj ima?
Šel sem naravnost k dr. Mellmanu.
Ordinacijo je imel v tretji etaži.
Takrat je bila ura 17.30. V čakalnici ni bilo nikogar.
Dr. Mellman je odprl vrata
in Earvina povabil naprej.
Če zaprem oči, pred sabo še vedno vidim tisto ordinacijo
in to, kje sta sedela z Lonom.
Usedel sem se
in vedel, da je nekaj narobe. Na obrazu mu je pisalo.
Odprl je predal pisalne mize
in izvlekel FedExovo ovojnico, iz nje pa dokument.
In…
"Slabo novico imam. Hiv imaš."
ZAZNANA PROTITELESA NA ANTIGEN HIV-1 IN HIV-1/HIV-2.
TO JE LABORATORIJSKI DOKAZ O OKUŽBI S HIVOM.
Molče sem sedel.
Nisem mogel verjeti.
Odrevenel sem.
"Ste prepričani?"
Ko sem se umiril, sem vprašal, kaj to pomeni.
"Bom umrl?"
Rekel je: "Ne vemo še."
"Tole me skrbi.
Ženo imam. Noseča je.
Kaj naj ji rečem?"
Živela naj bi kot v pravljici,
potem pa ta porazna novica.
Sedel sem na stolu in razmišljal: "O bog.
Kako naj ji to povem?"
Vedel sem, da jo bo to potolklo.
Doma sem se pripravljala na ogled tekme. Zazvonil je telefon.
Bil je Earvin.
Rekel je, da prihaja domov in da mi bo vse povedal, ko pride.
Vedela sem, da je hudo, če ne igra.
Čakanje je bilo mučno.
Česa tako težkega še nisem naredil.
Ženski, ki sem jo ljubil, sem moral povedati…
Ženski, ki me je ljubila…
Ko je stopil skozi vrata, me je pogledal
in rekel: "Pogovoriti se morava."
Nadaljeval je: "To lahko povem samo naravnost.
Pri meni so ugotovili okužbo s hivom, virusom, ki povzroča aids."
Planila je v jok in…
Srce se mi je paralo. Veste? Srce se mi je paralo.
"O bog. Boš umrl?"
Umrli so vsi, za katere sva vedela.
Vprašala je: "Kaj to pomeni zame?
In za otročička?" Nisem znal odgovoriti.
O bog. Moj otročiček.
Kaj bo z njim?
Kaj se bo zgodilo z mojim otročkom?
Rekla sem: "O ne. Ne."
MAMA
Saj nisi resen.
Takrat ni nihče vedel.
BRAT
Vedeli so le, da ubija.
Pripravljali smo se na večerjo.
Vzela sem denarnico in sedla v avto.
In jokala.
Molila sem, jokala in spet molila.
Bilo je, kot da bi me kdo boksnil v trebuh.
Vsi smo bili obupani, ampak bolečine mame in očeta
nisem mogla prenesti.
SESTRA
Rekla sem: "Gospod, ne vzemi mi otroka.
Ne vzemi ga k sebi, Gospod. Prosim."
Jokala sem. Za hip sem morala biti sama.
SESTRA
In…
Zazvonil je telefon. Mama je dolgo govorila.
SIN
Nato je rekla: "Tvoj oče bi rad govoril s tabo."
Spomnim se, da je poskušal razložiti.
"Veš, okužil sem se s hivom. Zdravniki o njem ne vedo veliko.
Vse bo v redu."
Govoril sem z mamo, poskušal dognati, kaj je hiv.
Zdravniki so mi govorili, naj z njim preživim čim več časa,
ker bo živel še največ nekaj let.
27. OKTOBER 1991
Naslednje jutro sva šla k zdravniku.
Testiral me je.
Na izvide sem čakala več dni.
Najhujša je bila negotovost.
To je bil najhujši čas v mojem življenju. Čakal sem in razmišljal…
O svojih starših, bratih in sestrah, o sinu Andreju.
Moram urediti pravne stvari?
Mislil sem, da umiram.
Nisem spal. Razmišljal sem le o tem…
"Jo zdaj objemam zadnjič?"
S Cookie sta se pripeljala k meni.
Avto je ustavil, odprla so se vrata.
Oblile so me solze. Kaj naj človek reče, naredi v takem trenutku?
Earvin je rekel: "Pridi.
Sprehodiva se po obali."
Odšla sva in on je začel govoriti.
Rekel sem mu: "Če se kaj zgodi,
poskrbi za mojo družino."
"Verjetno moram nehati igrati košarko."
In… V nekem trenutku je rekel, da ne ve, ali želi živeti.
Da bo mogoče dvignil roko nadse.
30. OKTOBER 1991
Njegovo kri so poslali dr. Davidu Hoju
na kliniko Aarona Diamonda za aids.
OSEBNOST LETA
Hivu/aidsu sem se posvetil leta 1980.
Odraščal sem v Los Angelesu.
Za Los Angeles Lakerse sem navijal od najstniških let.
RAZISKOVALEC AIDSA
Le kdo ni poznal Magica?
Poklical je in rekel: "Earvin je zelo bolan.
Število celic T je 203."
Bil je na meji. Pri 200 imate aids.
Vse nas je zelo skrbelo.
Bil je blizu meje,
pod katero bi bil dovzeten za številne okužbe.
Govorili smo o tem, kako dolgo bo še živel.
Dve leti, največ tri.
Nisem verjel,
da bi ob tako nizkem številu celic T lahko živel še pet let.
Celice T pomagajo imunskemu sistemu pri premagovanju nekaterih okužb.
Tvorijo protitelesa, druge celice T ubijalke.
Če se njihovo število zmanjša,
hiv oslabi imunski odziv.
Oseba ne more obvladovati napada
različnih patogenov iz okolja.
DIREKTOR NIAIDA
Pri odzivu na to pandemijo sem sodeloval
dobesedno od prvih tednov, ko smo ugotovili, da gre za novo bolezen.
Napredek v molekularni biologiji je v zadnjem desetletju
znanstvenikom v Nacionalnem inštitutu za zdravje in na univerzah omogočil,
da smo lahko kartirali genom virusa, ki povzroča aids.
GENOM HIVA
Leta 1991 je bilo težko,
ker še nismo imeli optimalnih zdravil.
Če so okužbo ugotovili zgodaj, ste imeli upanje.
Svetoval sem rabo razpoložljivih zdravil, ki upočasnijo napredovanje
in čim bolj ohranijo imunski sistem.
V bližnji prihodnosti so se obetala boljša zdravila.
Takrat smo imeli le eno zdravilo, AZT.
Vzeti si ga moral petkrat, ne, trikrat na dan.
Imelo je hude stranske učinke.
AZT je povzročal slabost, bruhanje, slabokrvnost.
Nismo vedeli, ali bi skrajni telesni napori,
ki jih doživljajo poklicni športniki,
škodovali njegovemu zdravju.
Dr. Ho je rekel, da Magic ne more več igrati košarke.
Da naj pozabi nanjo.
Niti soigralcem ni povedal.
Govoril sem z Earvinom in Cookie. Cookie je najprej rekla,
da tega ne bomo javno objavili. Rekli bomo le, da je nehal igrati košarko.
S to zadevo se lahko spopadam vsak dan posebej,
samo s tabo.
Ni pa mi bilo prav, da bi povedala vsemu svetu.
Če to poveš javno, začnejo ljudje drugače gledati nate.
Ne bi se hoteli družiti z nama.
Bali bi se naju dotakniti. Take stvari.
Do novinarjev naj bi bili odkriti.
MENEDŽER
Jih obveščati, kaj se dogaja.
Ne prav o vsem.
Toda to bi bila mednarodna novica.
"Kaj bomo rekli?"
Vsi so me spraševali.
"Rekla bova, da imava gripo."
Začenja se nova sezona lige NBA.
Običajno se začne z 12 tekmami.
1. NOVEMBER 1991
Lahko Air Jordan Chicagu še naprej prinaša zmage?
Johnson je predvčerajšnjim prišel na trening.
Prve tri tekme Lakersov ni igral zaradi gripe.
Novinarjem je rekel, da pričakuje, da bo kmalu spet igral.
Nočem si česa nategniti ali se poškodovati,
ker nisem treniral.
Nisem treniral, zato moram nekaj časa trenirati.
Poskrbeti, da bom v formi.
Ko pogledam okoli sebe…
-Se bolje počutiš? -Ja.
-Boš nocoj igral? -Pogrešal te bom.
-Pogrešal me boš? -Ja.
-Se vidiva za božič. -…za nocoj.
Veš, da. Kako si?
Vsak dan so nas spraševali.
In z vsakim dnem
so bolj dvomili o zgodbi z gripo.
Novinarji so bili sumničavi.
Želeli smo biti spoštljivi, verjeti vsemu, kar so nam rekli.
Hkrati pa smo tudi dvomili.
RADIJSKI NOVINAR
Ne sledimo vsaki malenkosti.
Če si kdo zlomi noht
ali ga hudo zvije želodec, ne pomislimo, da gre za kaj drugega.
Ampak tu se je v ozadju skrivalo nekaj več.
Ljudje so…
Ampak potem so rekli, da gotovo ni nič na tem.
Moral sem lagati domačim.
Moštvu, glavnemu trenerju.
Vsemu svetu.
Lagali smo vsemu svetu.
Vsak dan sem se zbujala v strahu.
"O bog. Danes je še vedno tu."
Vsak dan sva rekla, da se bova že nekako znašla.
Da bova z božjo pomočjo prebrodila dan.
"Morava verjeti. Zmoreva."
3. NOVEMBER 1991
Šla sva po izvide.
Mislila sem, da bom omedlela.
Rekli so: "Dobra novica je, da ga nimate.
In zato ga tudi otrok ne bo imel."
Dobil sem izvide.
Objela sva se.
Umaknil sem se…
Jokal sem kot otrok.
Čutil sem, da imam za kaj živeti.
Poiskati sem moral nekoga, ki je živel s to boleznijo,
da bi mi pomagal razumeti, kaj me čaka.
Kakšen bo moj vsakdan?
V čast mi je predstaviti žensko, ki je navdihnila milijone…
S hivom živi že enajst let.
Soustanoviteljica Pediatric AIDS Foundation, Elizabeth Glaser. Hvala.
Poklical sem Elizabeth Glaser. O njej sem prebral članek.
In… Želel sem, da jo Earvin spozna.
Pred enajstimi leti…
Ko sem rojevala prvega otroka,
sem krvavela in po transfuziji dobila 3,3 litra krvi.
Štiri leta pozneje sem izvedela, da sem se okužila z virusom, ki povzroča aids.
Hčerko Ariel sem dojila in okužbo tako nevede prenesla nanjo.
Moj sin Jake se je okužil v maternici.
Pogovarjal sem se z Lonom.
Odločal sem se, kaj naj naredim.
Razglabljal o prednostih in slabostih priznanja, prikrivanja
svoje diagnoze.
Vprašal sem jo, kaj naj naredim.
Niti za hip ni oklevala. "Javno povejte.
Postanite aktivist.
Aktivist boja proti aidsu. Potrebujemo znano osebo."
Ko so nam povedali, kako je z našim zdravjem…
V naši družini smo imeli trije aids oziroma bili okuženi s hivom.
Zdravnik je rekel: "Nikomur ne povejte. Svet še ni pripravljen na vas."
Rekla je: "Magic Johnson bo rešil mojega sina.
Jaz ne bom preživela. Hči je mrtva.
Jaku bo rešil življenje.
Postal bo predstavnik žrtev te bolezni."
Ko sva jo spoznala, nama je že z navzočnostjo vlivala upanje.
Bila je besna. Rekla je: "Čim dejavnejša bodita.
Prizadevajta si, da bodo našli zdravilo.
Podpirajta ljudi, ki so se okužili.
Nekaj počnita. Pokažita, da vama je mar."
Spoznala sem, da Bog ljudem nekaj naloži z razlogom.
Njemu je naložil,
da širi zavedanje o tej bolezni,
da poskuša pomagati čim več ljudem, jih rešiti.
6. novembra smo pri meni rekli,
da bomo 8. novembra imeli novinarsko konferenco.
Da pa potrebujemo dan priprav. Super. Velja.
Tako se bomo vsi, tudi Earvin, imeli čas pripraviti.
7. NOVEMBER 1991
Običajen dan, ne?
Pripravljal sem se za novinarsko. Zgodaj sem šel v pisarno.
Okoli devetih me je poklical krajevni radijski novinar.
Rekel je: "Lon, rekli so mi, da ima Earvin aids."
Poklicali so me k informativnemu direktorju.
Rekel je, da so jim namignili,
da je Magic okužen s hivom in da se bo upokojil.
Takoj sem poklical.
Rekel sem: "Randy, prosim, ne objavi te informacije.
Poklical te bom nazaj,
ampak prosim, ne objavi tega."
"Povej, ali je kaj na tem."
Ni zanikal.
Namig se je zdel utemeljen.
Pojasnil je marsikaj.
To je razložilo, zakaj nismo nič slišali o tem.
Zakaj je bilo vse ovito v skrivnost.
Zgodbo smo objavili, ko sem bil v avtu.
Bilo je, kot da so mi spodmaknili tla pod nogami.
Moj prijatelj bo o tem javno spregovoril.
Trenirali smo na Loyoli,
ko me je poklical Jerry West.
Rekel je: "Nekdo je vse izdal.
Neki radijec poroča, da je Magic okužen z virusom hiv.
Vse pokliči iz telovadnice."
Gary Vitti je prišel sredi treninga in rekel: "Poslušajte…
Sedite v avto in se odpeljite naravnost v Forum.
Ne ustavljajte se. Z nikomer ne govorite."
Rekel sem: "Vse odpovejte.
Dobimo se v Forumu.
To, kar boste slišali, vam bo spremenilo življenje."
Šel sem naravnost v Forum.
Rekli so, da ima Earvin novinarsko konferenco, da bi rad, da pridem.
CENTER
"Bi lahko prišel? Pomembno je." Niso mi povedali.
Naposled so vsi prišli.
Šli smo v garderobo.
SAMO ZA IGRALCE
Nisem se bil pripravljen umakniti.
Se posloviti od njih.
Najtežje je bilo zavedanje,
da ne bom več igral z njimi.
Šel je po prostoru,
vsakega objel in mu nekaj zašepetal v uho.
Povedal nam je vse, kar se je dogajalo.
Vsi smo jokali.
Bil sem šokiran.
A sem mu želel stati ob strani. Tako kot je vedno on meni.
Nismo mogli verjeti, da prav slišimo.
Samo odrevenelo smo sedeli.
Naš brat je bil.
Z njim smo preživeli veliko let.
Ko slišiš te besede iz ust nekoga bližnjega,
te to pobije.
Začel sem jokati. "Kako se je to zgodilo?"
Večina od nas je pomislila, da se bliža smrt.
Odreveneli smo.
O teh stvareh poslušaš, vendar ne pričakuješ, da bo to prizadelo nekoga,
s katerim si preživel toliko časa, ki ti je kot brat.
In…
Nato je šel gor in povedal vsemu svetu.
Sem bo prišel.
Še vedno čakamo.
Od pričakovanja smo vse bolj na trnih.
Prej ali slej bi radi dobili odgovor.
Naj hitro pove, kaj se dogaja.
Zelo napeto je.
Tu je Jerry Buss, lastnik Lakersov.
Na oder prihaja tudi Magic Johnson.
Prisluhnimo Magicu.
Najprej bi vsem zaželel lepo pozno popoldne.
Zaradi…
Okužil sem se z virusom hiv,
zato se moram z današnjim dnem posloviti od Lakersov.
Najprej bi rad povedal,
da nimam aidsa.
Ker vem, da to marsikoga skr… Marsikdo želi vedeti.
Toda virus hiv…
Rad bi povedal le, da bom pogrešal igro.
In,
prizadeval si bom za ozaveščanje o hivu.
To je nov izziv, novo poglavje v mojem življenju.
Počutim se potisnjen ob zid.
Truditi se moraš premagati težave.
In jaz se trudim.
Nocojšnja poročila začenjamo z usodo enega človeka.
Košarkarski zvezdnik Magic Johnson je pravkar potrdil…
Novica je tako nepričakovana,
da je še zdaj povsem ne dojamemo.
Tudi uradno so potrdili.
Bleščeče kariere enega najbolj znanih športnikov je konec.
Star je komaj 32 let.
Povsod se pogovarjajo samo
o košarkarskem velezvezdniku Magicu Johnsonu.
Magic me je poklical in mi povedal.
Odzval sem se kot večina Američanov.
Bil sem pretresen in pobit.
Udarilo je kot strela z jasnega.
Včeraj je bil žalosten dan.
Vem, da ni mrtev, a je, kot da mi je umrl brat,
je kot smrt v družini.
Sedel sem v pisarni in jokal.
Zbegan sem bil. Oblile so me solze.
Vsi smo mislili, da je to smrtna obsodba.
Živ je, a ne prav zdrav.
Ne želimo imeti nagrobnih govorov.
Bilo je bridko.
Ne le zaradi…
44. PREDSEDNIK ZDA
…njegove izjemne košarkarske kariere,
ampak tudi zaradi veselja in nalezljivega nasmeha,
ki je postal stalnica naše kulture.
Mnogi ti ponujajo prijateljstvo,
ko stojiš pod košem, skrbiš za asistence in spretne podaje.
V takih trenutkih pa ugotoviš, kdo so pravi prijatelji.
Če resnično želi učiti, bi bilo dobro, če bi…
Ne za tabloide in tiste, ki se radi v vse vtikajo.
Toda po svoje bi bilo primerno, če bi povedal kaj o svoji spolnosti,
o tem, kako je dobil aids.
Kako ga je dobil?
Zakaj je to tako pomembno? Je važno, kako ga kdo dobi?
GEJEVSKA BOLEZEN
Ljudi s hivom sodimo po tem, kako so ga dobili.
Do zdaj smo v ZDA vedno mislili,
da z istospolnimi odnosi in narkomansko iglo.
MAGIC BEŽI NA HAVAJE
Radovednost o ljudeh z aidsom
se pogosto konča pri enem vprašanju. Kako so ga dobili?
Johnson o sebi pravi:
"Trudil sem se ustreči čim več ženskam…"
ŽIVLJENJE, POLNO SKUŠNJAV
"…največkrat s seksom brez zaščite."
MAGIC NI JUNAK
Ne bi moral poskrbeti za nauk, govoriti o preprečevalnih ukrepih?
Ko sem izvedel, da ima aids,
me je minilo nositi tisti dres.
ZANIKA HOMOSEKSUALNOST
Moral sem se sprijazniti z odklonilnimi stališči.
Nisem se smel jeziti,
čeprav sem bil jezen.
Spraševala sem se, kaj naj naredim.
Razmišljala sem: "To nisi ti."
Larry je v osmih poskusih dal tri koše.
To ni več taka ekipa, kot je bila, ko jo je vodil Magic.
O tem ni dvoma.
Smilil sem se samemu sebi.
Tudi jaz sem potreboval ljubezen.
Nekaj, zaradi česar bi se bolje počutil
v novem življenju s hivom.
Nihče ne ve, kako se je Magic okužil z virusom,
toda pomembno je, da namerava ukrepati.
Podprl bo raziskave aidsa in promoviral varno spolnost.
Že nocoj,
kot gost oddaje The Arsenio Hall Show.
Zazvonil je telefon. Klical je Magic.
Rekel je: "Nocoj bi moral priti v oddajo in nagovoriti Američane."
Rekel sem: "Ne bi bil Larry King primernejši?"
On pa: "Ne, to moraš narediti ti.
Midva."
PRIJATELJ IN KOMIK
"Pomagaj mi večno živeti." Tega ne bom pozabil.
"Pomagaj mi večno živeti."
In potem je prišel v studio. Ovacije so bile neskončno dolge.
Ojej.
Moral sem še enkrat slišati rjovenje množice.
In sem ga.
Potreboval sem nekaj, da se bom bolje počutil v novi koži,
v življenju s hivom.
In Arsenio mi je to dal.
Veliko bolje sem se počutil.
Vedel sem, da bo vse v redu.
Tega nisem hotel narediti,
ker sem vedel, kakšna vprašanja pričakujejo od mene.
Kot prijatelj ga nisem hotel vprašati. Toda rekel mi je:
"Ne zadržuj se.
Vprašaj to, kar bi spraševal, če bi bil tvoj gost kdo drug."
Seveda nekateri mislijo,
da je to bolezen homoseksualnih zvez.
Pogledal me je v oči in rekel:
"Povedati moram čim več ljudem,
ker mislijo, da je to samo bolezen gejev.
Da je drugi ne morejo dobiti."
Predsednik Bush je Magica povabil v državno komisijo o aidsu.
Johnson o ponudbi še razmišlja.
Pred nekaj časa sem mu napisal osebno pismo
in rekel, da se zavedam,
da je človeštvu mogoče služiti na različne načine.
Bil bi ga vesel v tej komisiji.
Odletel sem v Washington, se srečal z Bushem
in se sklenil pridružiti.
Potrebujemo denar, sredstva, preventivo, raziskave, nego.
Predstavil mu bom podatke in številke, ki ga bodo osupili.
Želel sem izvedeti več
o bolezni
in o tem, kako prizadeva črnce.
Earvin Magic Johnson se je pojavil v novi vlogi.
Ne kot velezvezdnik Lakersov,
temveč kot komisar za aids.
Magic, nimamo vpliva.
Nikogar, ki bi se postavil za nas in govoril o tem, kaj preživljamo.
Potrebujemo te.
Leta 1991 so bile razmere drugačne.
Nekateri Earvinu niso želeli seči v roko, ga objeti.
Menda se prenaša tudi po straniščni deski.
-Vas to skrbi? -Meni se to ne bo zgodilo.
Pozabimo na predsodke o okuženih.
Obravnavajmo jo nepristransko.
To je okužba, ki se lahko prenaša…
O nekaterih načinih prenosa smo prepričani.
In dobro vemo tudi, kako se ne more prenašati.
Američanom moramo to vztrajno ponavljati.
Postajal sem pametnejši.
Boljši.
Moral sem se pojavljati v javnosti.
Ljudje želijo pomoč.
Rekli smo: "Zbrali bomo veliko denarja.
Ljudi želimo izobraziti o hivu in aidsu.
In opozoriti na njuno problematiko."
Vedno sem nastopal v javnosti.
Hivu nisem nameraval dovoliti, da mi to prepreči.
Vedno je znal ločevati med zasebnim in javnim.
Vedno se je zavedal, da je to idealna priložnost,
da izkoristi svojo prepoznavnost
in izpolni nekatere obveznosti.
Kot Magic Johnson, ne kot Earvin.
Nekateri so želeli več.
Želeli so zgodbo.
Priznal je, kako je živel.
Ženske sanjarijo o različnih stvareh. Tudi o seksu v troje.
Nekoč sem bil s šestimi hkrati.
-S šestimi ženskami? -Ja.
In, ja, užival sem.
Vendar ima to posledice.
Ste vedeli za vse te ženske?
Ne. To je bila ena tistih stvari, ko…
Imela sva zvezo na daljavo.
-Zelo dolgo. -In zato…
Iluzorno bi bilo pričakovati, da bo…
-Da bo… -Ja.
Pa še v L. A.-ju je bil. In znan.
Nikoli se nisem zares razjezila.
Ker je strah pred smrtjo izrinil občutek,
da sva lahko svobodnejša.
Vsak dan je bil dan zase.
Ko so nama povedali, da mora Earvin ostati zdrav…
To je povezano z imunskim sistemom.
Skrbel je za redno telovadbo.
Zjutraj tečem in dvigam uteži.
Najemam telovadnice.
Za konec tedna, pozno zvečer. Na univerzi, v velnesu.
Zato po svoje…
Košarko igram skoraj vsak dan.
Ej, počakaj.
Še vedno pa sem hotel ljudi seznanjati s problematiko.
Večino je strah pogovora o aidsu.
To ohranja nevednost pri življenju.
Magic Johnson je naredil več kot vsi drugi…
42. PREDSEDNIK ZDA
…da je pregnal stigmo.
Američani so ga imeli radi, spoštovali so ga.
Videli so, da se še vedno bojuje.
S čim je Earvin Magic Johnson očaral ameriško košarkarsko publiko?
Razmislite.
Upokojil se je 7. novembra lani, ko so pri njem ugotovili hiv.
Pa vendar je bil med kandidati za tekmo All-Star
med branilci zahodne konference drugi.
Začenjali so izbirati igralce.
Earvin je vodil,
a ni vedel, ali mu bo NBA dovolil igrati.
Nekatere košarkarje je bilo strah…
IZVRŠNI DIREKTOR
…igrati proti njemu,
ker so se bali morebitnih ranic,
prek katerih bi se okužili.
Povsod se srečujemo s strahom in vprašanji.
Poklicni športniki niso izjema.
Govorilo se je o bojkotu,
KOMISAR LIGE NBA
o tožbah in podobnem.
Bilo je hujše, kot sem takrat mislil.
Košarka je zelo nasilen šport. Trki, stiki…
Povsod je kri.
Ne bi hotel igrati proti nekomu, ki je okužen s hivom.
Poglejte roke košarkarjev.
KRILNI IGRALEC
Polne so ureznin, brazgotin, ranic.
Pogosto dobiš s komolcem po ustih.
Oba krvavita.
To se lahko zgodi, tudi če je verjetnost majhna.
To je skrbelo veliko igralcev.
Toda bil je moj prijatelj. Hotel sem igrati proti njemu.
Vedno sem bil vesel priložnosti, da lahko igram proti Magicu Johnsonu.
Z otroki je za Nickelodeon posnel posebno oddajo.
Spomnim se začetka. Tam je bilo veliko otrok z aidsom.
Rad bi povedal, da se to lahko zgodi tudi vam. Jaz sem dober primer.
Zgodilo se je, ker sem seksal brez kondoma.
Si želela nekaj povedati?
Želim, da ljudje vedo, da smo samo normalni ljudje.
Joj. Ni ti treba jokati.
Ne jokaj.
Ker smo normalni ljudje. Smo.
In želiš, da s tabo tako tudi ravnajo.
Rada bi, da se prijatelji igrajo s tabo, da te pokličejo in obiščejo.
Da lahko prespiš pri prijateljicah.
Kajne? Ja.
Nič hudega, če jokaš. To ni nič takega.
Nisem vedela, da se tudi on srečuje s tako odklonilnostjo.
Nekateri niso hoteli biti njegovi prijatelji…
AKTIVISTKA
Niso hoteli imeti opravka z njim. Ampak bil je Magic Johnson!
Kako si lahko do nekoga tako zloben?
Ko so pri Magicu ugotovili hiv,
se je David zavzel zanj.
To je zelo pogumen človek. Storil je nekaj junaškega.
Vsi smo rekli, da ga bomo podprli.
Hotel je podpreti Magica,
videl pa je tudi širše posledice v družbi,
strašanske predsodke.
Za košarko gre.
KOMISAR NBA
A tudi za našo človeškost, za Magica.
Nisem preveč spraševal za mnenje,
ker sem se bal, da jih bom slišal preveč.
Rekel sem: "Igral bo."
Magic Johnson je zaradi virusa aidsa zapustil Lakerse,
zdaj pa bo prihodnji mesec igral na tekmi All-Star.
Vsi vemo, kaj ta tekma pomeni igralcem,
zlasti novincem.
Toda čarobnost tega trenutka pripada Earvinu, velikanu košarke.
Oboževalci se čutijo povezane z njim.
Številka 32 že komaj čaka nedeljo.
Ko bom na igrišču,
se bo vse uredilo samo od sebe.
Košarka me nikoli ne bo zapustila.
Komisarju sem rekel: "Komisar Stern,
vem, da je dvorana v Orlandu zelo zasedena.
Ampak moram trenirati."
Rekel je: "Earvin, dvorana bo prosta
šele ob 23. uri ali opolnoči."
"Prav, bom šel pa takrat."
Šel sem in ure dolgo metal na koš.
Ko smo prišli v Orlando…
Veliko igralcev je reklo, da bodo bojkotirali tekmo.
Da ne bodo igrali.
Sklical sem sestanek. Stopil sem pred 23 igralcev
in rekel: "O tem ne bomo glasovali.
Magic bo igral na tej tekmi.
Sprejeli ga bomo.
Prisrčno ga bomo sprejeli."
To je bil velik trenutek.
ORGANIZATOR
Hotel sem, da mu vsi sežejo v roko
in ga objamejo.
Na All-Star tekmi nastopa dvanajstič.
Earvin Magic Johnson!
Žogo je v skoku dobil Magic.
Magic!
Sprva smo igrali umirjeno.
Dennis Rodman se je tako močno zaletel vame,
da so drugi rekli:
"V redu. Dennis ni obziren. Tudi mi ne bomo."
Vsi predsodki so izginili.
Bil sem v svojem elementu.
Podajal sem brez pogleda.
Spet super podaja.
Izvajal sem horoge, prodiral.
Vem, kaj moram početi z žogo, če jo dobim v roke.
Vživel sem se v igro, užival.
Se zavedel, da to pogrešam.
Magic Johnson.
Ni bilo pomembno, kdo je pred mano.
Zdelo se mi je, da ne morem zgrešiti.
In Johnson! Dva zapored za Magica.
Postal bo igralec tekme.
Konca ne bom pozabil.
Met za tri točke. Je? Je! To!
Tekme še ni bilo konec, ko so vsi igralci stekli na igrišče.
To je bil najlepši občutek na svetu.
Rekli so: "To je to. Tekme je konec.
Predstava se je končala."
Magic, igralec tekme si.
Najpogumnejša oseba.
Ta trenutek je tvoj. Čestitam.
S komisarjem Davidom Sternom sva s tisto tekmo
spremenila pogovore
o hivu in aidsu po vsem svetu.
Tista tekma je za vselej spremenila razmišljanje.
Magic je vlil samozavest drugim bolnikom. Pokazal jim je,
da to ni smrtna obsodba,
da morajo na vlado,
na medicinsko stroko pritisniti, naj bolezen jemljeta resno.
Tista komisija je bila sijajna ideja.
Vendar ni imela dovolj sredstev.
Tisti, ki so jo upravljali, niso bili s srcem pri stvari.
Posvečali so se belcem,
črncem in temnopoltim pa ne.
Aids se v ZDA najbolj širi med manjšinami.
Ljudje v naši skupnosti zaradi nje trpijo,
ker nimajo zdravstvene oskrbe.
V vladi menijo, da jih lahko potisnejo ob stran,
ker jih ne potrebujejo.
V nekem trenutku je menil, da je napredek prepočasen.
Niso imeli toliko vpliva, kot bi ga morali imeti.
Sporekel sem se z Belo hišo.
Če hočem kaj doseči,
moram zapustiti komisijo in iti na teren.
Magic Johnson je povedal, da zapušča predsednikovo komisijo za aids.
Bushevo vlado obtožuje, da se ne meni za njegovo delo.
Na koncu sem rekel, da bom preprosto Earvin Johnson.
Da bom delal po svoje.
Ustanovil je svoj sklad. Sklad Magica Johnsona.
Hoteli smo izboljšati razumevanje o hivu in aidsu,
podpirati klinike za hiv…
Gospod, kapo Lakersov imate.
Ja.
Danes so v Inglewood v Kaliforniji prišle zvezde,
da bi Magicu Johnsonu pomagale zbrati denar za raziskave o aidsu.
Igram košarko.
Ne v ligi NBA. Lahko bi jo, če bi to hotel.
Ampak zdaj rad potujem po svetu, pa ne le zaradi košarke.
Ljudi poučujem o hivu in aidsu.
SE BO MAGIC VRNIL?
Vsi se sprašujejo, ali bo spet igral.
Lakersi upokojujejo številko 32.
Številko, ne igralca.
Magic se znova noče dokončno odločiti,
ali bo še igral v ligi NBA.
Če se bom odločil vrniti, upam,
da ne boste jezni, če bomo to ponovili.
In potem se je zgodila najboljša stvar.
Sanjsko moštvo.
V LJUBEČ SPOMIN NA ELIZABETH GLASER
Prevedla Polona Mertelj